**Prijedlog plana puta:**

**1.dan – München**

Polazak iz Zaboka u ranim jutarnjim satima (oko 01:00 sat). Po dolasku u München, posjetiti Allianz Arenu u pratnji stručnog vodstva te razgledati jedan od najmodernijih stadiona. Zatim slijedi posjet njihovom muzeju u kojem se mogu vidjeti trofeji i doživjeti povijest najvećeg klupskog muzeja u Njemačkoj. Slijedi vožnja do centra Münchena, glavnog grada Bavarske. Šetnja kroz grad u pratnji voditelja putovanja: Marienplatz – najpoznatiji trg Münchena na kojem se nalazi Gradska vijećnica sa zanimljivim satom – Glockenspiel, zatim poznata crkva Frauenkirche i crkva sv. Petra, Karlsplatz i crkva sv. Mihaela s kriptama brojnih utjecajnih ljudi iz Bavarske te grobnicom poznatog graditelja dvoraca, kralja Ludwiga II, zatim od Maximiliansplatza sve do Hofgartena, velikog vrta na području kojeg se nalazi Residenz – bivša kraljevska palača bavarskih vladara. Slobodno vrijeme. Večera u lokalnom restoranu. Odlazak do hotela, smještaj, noćenje.

**2. dan München**

Doručak u hotelu. Posjet BMW Welt-u koji se nalazi u blizini muzeja i tvornice BMW-a. BMW Welt je futuristička građevina gdje možete vidjeti najnovije modele BMW automobila i motora. Slijedi šetnja do Olympiaparka koji je izgrađen za potrebe ljetnih olimpijskih igara 1972. godine. Danas je multifunkcionalni prostor koji uključuje niz znamenitosti i atrakcija: Olimpijski stadion, Olimpijski toranj, jezero. Odlazak do centra grada. Posjet božićnom sajmu na Marienplatzu. Organizirana večera u pivnici Hofbräuhaus – jednoj od najpoznatijih pivnica na svijetu. Povratak u hotel, noćenje.

**3.dan Dvorci Bavarske**

Doručak i odjava iz hotela. Obilazak najljepših bavarskih dvoraca – dvorac Hohenschwangau koji je bio ljetna i lovačka rezidencija bavarske kraljevske obitelji te dvorac Neuschwanstein koji je poslužio kao inspiracija za dvorac iz Disneyeve „Uspavane ljepotice“. Danas je Neuschwanstein najposjećeniji dvorac u Njemačkoj. Korištenje lokalnog shuttle busa koji će nas dovesti do dvorca. Nakon razgleda slobodno vrijeme za odmor, ručak. Povratak u smjeru Hrvatske s dolaskom u Zabok u kasnim noćnim satima.